Cookies με βρώμη, αμυγδαλοβούτυρο και μπανάνα
Τέσσερα μόνο απλά υλικά και δέκα λεπτά από το χρόνο μας θέλουν αυτά τα υπέροχα μπισκότα.Τα cookies που σας προτείνουµε είναι εύκολα και ακαταμάχητα.
2 κούπες νιφάδες βρώμης   , 3 μεγάλες πολύ ώριμες μπανάνες, λιωμένες με ένα πιρούνι, 1/2 κούπα αμυγδαλοβούτυρο ή άλλο βούτυρο ξηρού καρπού (π.χ. φιστικοβούτυρο, φουντουκοβούτυρο κ.ά.), 1/4 κούπας σοκολάτα σε σταγόνες
Σε ένα μεγάλο μπολ βάζουμε όλα τα υλικά μαζί και ανακατεύουμε πολύ καλά. Βρέχουμε ελαφρώς τα χέρια μας και πλάθουμε μπαλάκια από τη ζύμη – υπολογίζουμε να βγουν 8 μπαλάκια.Τα τοποθετούμε σε λαμαρίνα στρωμένη με λαδόκολλα, αφήνοντας αρκετή απόσταση ανάμεσά τους.Ψήνουμε σε προθερμασμένο φούρνο στους 170°C, για 10-12 λεπτά, μέχρι να σκουρύνουν περιφερειακά. Τα βγάζουμε, αφήνουμε στη λαμαρίνα για 10 λεπτά και έπειτα τα μεταφέρουμε πάνω σε σχάρα και τα αφήνουμε να κρυώσουν. Αφού κρυώσουν, τα διατηρούμε στο ψυγείο, σκεπασμένα πολύ καλά με μεμβράνη. 
Βρώμη,Μπανάνα,Σοκολάτα,Κεράσματα